Cynghorwyr yn nawr yn gallu llenwi i mewn ffurflenni cefnogi i rhai lleol. 'Roedd cynulleidfa dda o rieni a disgyblion arfaethedig yn noson agored yr ysgol a bydd disgybion blwyddyn 6 i gyd yn mynd i Ardudwy y flwyddyn nesa. 'Roedd prinder staff yn GIC yn costio llawer o arian gyda GIC yn gorfod cyflogi staff asiantaeth ag 'roedd costau prescriptiwn yn enwedig i clefyd y sigwr yn cynyddu a mae disgwyl i GIC Betsi fod £30m dros wariant er eu bod wedi derbyn £13m ychwanegol. Gefais gefnogaeth pan yn pwysleisio yr angen i gefnogi gofalwyr ifanc oedd yn gofalu am aelod o'r teulu. Mae GIC i newid y ffordd mae gofal cynradd a dementia yn cael ei gario allan a mae yn un o'r rhesymau pan bod GIC Betsi mewn mesuraidd arbennig a dydi cyfathrebu gyda'r cyhoedd dal ddim fel y dylai fod. Fe wnaeth amryw o Gynghorwyr ateb cwestiynau o Swyddfa Archwilio Cymru ynglyn ar ffordd mae y Cyngor yn craffu penderfyniadau y Cabinet yn Gwynedd a mae diffyg staff yn nawr yn effeithio ar wasanaeth y Cyngor i'r cyhoedd. Mae adroddiad ar holiadur defnyddwyr y tren yn dangos bod nifer o deithwyr yn cynyddu ar Lein y Cambrian a gafodd yr angen am 4 cerbyd i fyny at Bermo ei bwysleisio a mae wifi am ddim ar drenau yn profi yn boblogaidd. Gefais fy ail ethol yn Is Gadeirydd Lein y Cambrian ag hefyd i Lein yr Amwythig i Aberystwyth. Mae Ysgol Ardudwy i holi a fyddai 6ed dosbarth yn gallu cael ei ail sefydlu os fyddai yn gorfod cael ei rannu gyda ysgolion eraill. Mae pryderon bod disgyblion lleol 6ed dosbarth yn gorfod talu £100 y tymor i fynd i goleg a bod disgyblion 6ed dosbarth ysgolion yn cael eu trafnidiaeth wedi ei dalu iddynt er eu bod yn gorfod mynd o ysgol i ysgol. Agorwyd y Ganolfan Iechyd £3.9m yn Blaenau Ffestiniog dydd Iau diwethaf gan Vaughan Gethin, Gweinidog Iechyd yn Llywodraeth Cymru a dywedodd bod canolfanau iechyd gyda nifer fawr o glinicau oedd y ffordd ymlaen ond mae rhai lleol yn dal eisiau unedau gwelau ysbyty, pelydr x man anafiadau yn Blaenau. Byddaf yn gwneud rhestr arwahan o ymgynghoriadau Gwynedd sydd yn dal ymlaen. Cyng. Eryl Jones-Williams, 01341 242758, 07340035378. e.joneswilliams@btinternet.com

#### 12.8 CEISIADAU CYNLLUNIO Nodwedd olwyn ddwr - Tir ger Pont Ysgethin, Talybont (NP5/58/605A)

Cefnogi y cais hwn oherwydd bydd yn gwella edrychiad yr ardal.

#### Ceisiadau Cynllunio a penderfyniad arnynt

Ddim wedi dod i law ers y cyfarfod diwethaf

#### 12.9 MATERION YN CODI A Cynllun Cyllideb

Adroddwyd bod £36,583.30 wedi cael ei wario ers cychwyn y flwyddyn ariannol newydd a bod hyn yn £915.36 o wariant yn llai na oedd wedi cael ei glustnodi yn y gyllideb am y flwyddyn.

#### B Grwp Gwella Dyffryn Ardudwy a Talybont

Datganodd y Clerc ar ran y Cyng. Steffan Chambers bod ddim i'w adrodd o bwyllgor yr uchod ers y cyfarfod diwethaf a bydd y cyfarfod nesa yn cael ei gynnal rhyw dro mis nesa.

#### C Neuadd Bentref

Datganodd y Cyng. Owen Gwilym Thomas bod ddim i'w adrodd o bwyllgor yr uchod ers y cyfarfod diwethaf.

#### D Archwilio'r llochesi bws, mynwentydd a parciau chwarae

Adroddodd y Cyng. Steffan Jones bod ef ar Cyng. Emrys Jones wedi gwneud yr archwiliad uchod ar ran y Cyngor, ac adroddodd fel a ganlyn - bod y lloches bws yn Talybont yn iawn ond bod ddim golau tu allan i doilet ochor y merched, 'roedd y lloches bws yn y pentref a Glan Rhos yn iawn, roedd gardd Penybont yn daclus ond bod y tyfiant o'r ochrau angen eu torri ag hefyd 'roedd angen agor yr adwy a cytunodd y Cadeirydd ar Is - Gadeirydd ddelio gyda'r mater, 'roedd Parc Morlo yn daclus. 'Roedd y ddau barc chwarae yn iawn ond bod llanast ar ol y moch daear yn y parc chwarae newydd ag eiddew angen ei dynnu yn yr hen barc chwarae, 'roedd y fynwent gyhoeddus yn daclus iawn ond bod tyrchod yn dechrau yna a cytunodd yr Is-Gadeirydd gysylltu gyda Mr. John Barrott ynglyn a hyn a bod y ffos tu allan i'r fynwent angen ei glanhau a bod angen trwsio dau bolyn ffens, 'roedd mynwent Llanddwywe yn daclus iawn ond bod hen fwlch angen ei godi a cytunodd yr Is-Gadeirydd gysylltu gyda Mr. Arfon Pugh i ofyn iddo am bris i wneud y gwaith hwn ag hefyd 'roedd coeden sycamore angen eu thorri a cytunodd y Cadeirydd wneud hyn

507..........................................Cadeirydd